District Magistrate in ram pawn atanga Kolasib District huamchhunga kuhva lakluh chungchangah khapna thupek chhuah,"1175/2024-2025 Dated Kolasib the 12th July 2024: Kolasib District chhungah ram pawn atanga dan lo a kuhva lakluh ti tawp turin khapna thupek vawi tam tak chhuah ani tawh a, theih tawpa hma lak mek a ni a. Ministry of Home Affairs, Govt. of India lehkha No.1/32/2019-BM-II Dt.13.11.2019 leh Home Department, Govt. of Mizoram lehkha No.D.32021/9 /2019- HM Dt. 2.12.2019 pawhin heng dan lova kuhva rah lakluh khap a tul thu a tarlang tawh a ni. Kolasib District huamchhungah pawh heng dan kalha hmalakna awm thei chi reng reng uar zawka khap a tul a. Chuvangin, Robert C. Lalhmangaiha, District Magistrate, Kolasib District, Kolasib chuan Section 163 of Bharatiya Nagarik Surakha Sanhita 2023 in thuneihna a pek angin vawiin ni 12, July 2024 hian  hetiang hian thupek a chhuah. 1. Kolasib District huamchhungah dan phal lohvin kuhva rah tumahin an phur lut tur a ni lova, a paltlang nan an hmang tur a ni hek lo. 2. Kolasib District huamchhungah mi tumah in ram pawn atanga lakluh kuhva (Burmese Areca nut) dah khawlna (Godown/Kudam) an siam tur a ni lo. Godown lo awmsa tawh te pawh Superintendent of Police, Kolasib in kalh felin, thu Ieh awm hma chuan khawih chet awih a ni Io ang. He thupek hian chhuah anih atanga ni 60 chhung a huam anga, dan bawhchhia an awm chuan Section 221 of Bharatiya Nyaya Sanhita 2023 hmangin hrem an ni ang.",Dated: 12 th Jul 24 10:02 PM,https://dipr.mizoram.gov.in/post/district-magistrate-in-ram-pawn-atanga-kolasib-district-huamchhunga-kuhva-lakluh-chungchangah-khapna-thupek-chhuah